Publication: Magyar Közlöny
Issue: MK-2009-72 (Year: 2009, Number: 72)
Era: 2004-2010
Section: 2. számú melléklet a 25/2009. (V. 27.) OKM rendelethez
Paragraph Index: 275

5. Háztartás és életvitel Heti összes óraszám Évi összes óraszám A tanulók értékelése Elméleti ismeretek értékelése – szóbeli (órai munka, felelet, gyűjtőmunka), – írásbeli (rajzos feladatok, témazáró). 2009/72. szám Gyakorlat értékelése – a tanuló tevékenységének megfigyelése útján, – szóban, – az elkészült tárgy értékelésével, – rajzosan. Az 1–2. évfolyam életkori sajátosságait figyelembe véve – Az értékelés folyamatosan terjedjen ki az egész tanítási órára. Ösztönző, fejlesztő jellegéből adódóan nyújtson segítséget a hibajavításhoz, lemaradás esetén a felzárkózáshoz. – Az értékelési szempontok egyértelműek legyenek, mindig jelenjenek meg a tanulók előtt (pl. 1. osztályban év elején rajzos formában). – A személyre szóló értékelésben egyebek mellett tükröződjön • képességek (kommunikációs, megismerő-, cselekvőképességek), készségek fejlődése, • a személyiségjegyek alakulása (pl. együttműködési képesség). A tanulók értékelésénél felhasználható további szempontok • a tanulók érdeklődése, aktivitása, figyelme a tanítási órán és a tanítási órán kívül; • páros vagy csoportmunka közben a közös munkában való részvétel; • a tanult ismeretek alkalmazása; • az alkotás folyamatához szükséges képességek (kommunikációs, problémafelismerő, problémamegoldó, megfigyelő-, elemző-, lényeglátó-, konstruáló-, ítélő-, döntőképességek), készségek (manuális, szervezőkészségek) fejlődése és szintje; • a munkadarab esztétikuma és megfeleltetése a funkciónak; • a megadott szempontok alapján történő szóbeli értékelés színvonala; • elemi munkaszokások fejlődése. A 3–4. évfolyam életkori sajátosságait figyelembe véve • személyre szóló legyen, személyiségfejlesztő hatást érjünk el vele; • motiváló legyen, biztosítson sikerélményt; • az alkotási folyamat (tervezés, kivitelezés, tökéletesítés) folyamatos legyen; • tárgyszerű legyen (pozitívumok kiemelése, rámutatás a hiányosságokra, útmutatás a fejlődéshez). A tanulók értékelésénél felhasználható szempontok • tanórai aktivitás, kreativitás; • csoportmunka során tanúsított együttműködési képesség, szervezőkészség; • önálló információgyűjtés ismeretterjesztő forrásokból; • tanult ismeretek önálló alkalmazása; • szakkifejezések alkalmazása; • műszaki rajzi feladatok szabványossága; • munkadarab vagy modell megfeleltetése a funkciónak (anyag, forma, szerkezet, esztétikum); • önértékelés színvonala megadott vagy választott szempontok alapján; • társak munkájának értékelése megadott szempontok alapján, illetve önállóan; • elemi munkaszokások alkalmazása; • környezettudatos magatartás megnyilvánulási formái; • szabályismeret, a tanult szabályok gyakorlati alkalmazása közlekedés és életvitel során. Az életkori sajátosságainak figyelembevétele a Taneszközök, tankönyvek kiválasztásánál • A tankönyvek mint tanulói segédeszközök járuljanak hozzá a kisiskolások komplex személyiségformálásához. • Alkalmasak legyenek az elméleti és a gyakorlati ismeretek egységben történő tanítására. • A tankönyvekben található feladatsorok, illusztrációk önálló ismeretszerzésre ösztönözzenek, segítsék elő az elméleti ismeretek megértését, a tanultak rögzítését, gyakorlati alkalmazását. • Az ismeretek alkalmazását gyakoroltató, összefoglaló kérdések, illetve a megadott értékelési szempontok önellenőrzésre, önértékelésre sarkallják a tanulókat. • A megismerő-, a cselekvő- és a kommunikációs képességek együttes fejlesztésével alapozzák meg a gyermekek „technikai műveltségét”. 2009/72. szám • Gyakorlati tevékenység közben tudatosan fejlesszék a tanulók kézügyességét, nagy gondot fordítva a finommozgások automatizálására. • A gyermekek természetes kíváncsiságára alapozva ismertessék meg őket a természet közeli életmódhoz szükséges ismeretekkel, tevékenységekkel, illetve egy-egy kézműves mesterség alapfogásaival. • A feladatok készítsék fel a kisiskolásokat a biztonságos közlekedésre, a kulturált közlekedési magatartásformák elsajátítására, a veszélyhelyzetek felismerésére, egészségük tudatos megóvására és az önellátásra. • A tankönyvcsalád felépítése vegye figyelembe a többi tankönyvvel létrehozható kapcsolódási lehetőségeket (környezetismeret, matematika, rajz és vizuális kultúra, magyar irodalom, ének-zene, informatika).

Source: https://magyarkozlony.hu/hivatalos-lapok/4559d516f6e31f733f042f9eea3ea96b48ce8ba2/dokumentumok/0d07dc151ac9189a7b073bd52d17093e55227c3d/letoltes